Bahjí

The Mansion o Bahjí (Arabic: delight), common kent as Bahjí is a simmer hoose in Acre, Israel, whaur Bahá'u'lláh, founder o the Bahá'í Faith dee'd in 1892. His shrine is locate neist this hoose. The hale area wis cried Al-Bahjá (Place o Delicht).

The area wis a garden tae stert wi, plantit bi Suleiman Pasha, wha wis the ruler o Acre, for his dochter Fatimih, an he named it Bahji. Syne, the area wis further bonnifee'd bi `Abdu'llah Pasha, an in 1831 when Ibrahim Pasha besieged Acre he uised the property as his heidquarters. The property wis weel kent for its bonnie gardens an pond fed bi an aqueduct.  The property then fell intae the possession o a Christian family, the Jamals.

In 1870 `Udi Khammar, a walthy merchant frae Acre who an aa oreeginally awned the Hoose o `Abbúd, bought some o the land frae the Jamals close tae the mansion o `Abdu'llah Pasha an built the Mansion o Bahji, ower a hintle earlier an smawer biggin. `Udi Khammar haed built the hoose for his family, an when he dee'd wis buried in a tomb in the sooth-east corner o the waw directly aroond the biggin. In 1879 an epidemic caused the inhabitants tae flee an the biggin became vacant.

`Abdu'l-Bahá first rentit, an then purchased, the mansion for Bahá'u'lláh an the Bahá'í holy family tae live in, an Bahá'u'lláh muivit frae Mazra'ih tae Bahji an residit in the biggin till his daith. In 1890 the Cambridge orientalist Edward Granville Browne met Bahá'u'lláh in this hoose; efter this meetin he wrote his famous pen-portrait o Bahá'u'lláh.

When Bahá'u'lláh dee'd in 1892 he wis interred in ane o the surroondin biggins, an that biggin became the shrine o Bahá'u'lláh,. The steid haes syne been bonnifee'd wi paradise gardens, which are termed Haram-i-Aqdas (the Maist Holy Precincts or Sanctuary) an are intersectit bi a circular path which serves tae circumambulate the shrine o Bahá'u'lláh. The Mansion, shrine, an surroondin gardens are amang the maist sacred spots on earth for Bahá'ís an are Bahá'í pilgrimage steids.

See an aa
Shrine o Bahá'u'lláh
Terraces (Bahá'í)

Notes

References

Freemit airtins

Bahá'í Pilgrimage - Mansion of Bahjí 

Category:1870 airchitectur
Category:Bahá'í pilgrimages
Category:Bahá'í Faith in Israel
Category:Acre, Israel
Category:Bahá'u'lláh